Bishkek ostonasidagi aviahalokat oqibatida halok bo‘lganlar soni 35 kishiga yetdi

Tuzatish: Dastlab samolyot Turkiyaning Turkish Airlines aviakompaniyasiga tegishli ekani haqida noaniq axborot berilgan edi, keyinroq yuk samolyoti Turkiyaning boshqa — MyCargo Airlines aviashirkatiga tegishli ekani ma’lum qilindi.
MyCargo Airlines aviakompaniyasiga tegishli Boeing 747 yuk samolyotining Bishkek ostonasidagi “Dacha” qo‘rg‘oniga qulashi oqibatida halok bo‘lganlar soni 35 kishiga yetdi. Bu haqda, “AKIpress” axborotiga ko‘ra, Qirg‘iziston sog‘liqni saqlash vaziri Talantbek Botiraliyev ma’lum qilgan.

Uning so‘zlariga ko‘ra, hodisa joyida 14 ta tez tibbiy yordam brigadalari, xususan, 56 shifokor va ruhshunos ish olib bormoqda.
MyCargo Airlines’ning “Boing-747” samolyoti 16-yanvar, dushanba kuni Toshkent vaqti bilan 6:25 da, “Dacha” qo‘rg‘onidagi uylar ustiga qulagan.
So‘nggi ma’lumotlarga ko‘ra, hodisa oqibatida 15 ta uy vayron bo‘lgan, halok bo‘lganlarning 4 nafari esa samolyot ekipaji a’zolaridir.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.